
RAPORT ÎNLOCUITOR II
asupra proiectului de Lege pentru modificarea şi completarea Legii nr. 360/2002 

privind Statutul poliţistului

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia de apărare, ordine publică şi siguranţă naţională a fost sesizată spre dezbatere, în fond, cu proiectul de Lege pentru modificarea şi completarea Legii nr. 360/2002 privind Statutul poliţistului, trimis cu adresa nr.             PL x 434 din 21 septembrie 2009 înregistrat sub nr. 32/450 din 22.09.2009. 

Comisia pentru muncă şi protecţie socială, cu avizul nr. 27/499 din 5 octombrie 2009, a avizat favorabil proiectul de lege.

Comisia juridică, de disciplină şi imunităţi, a avizat favorabil proiectul de lege cu avizul nr.                               PL x 434/06.19.2009.

Consiliul Legislativ a avizat favorabil proiectul de lege, conform avizului nr. 179 din 13.03.2009.

Guvernul, în punctul său de vedere transmis sub numărul 1105/04.05.2009, susţine adoptarea proiectului de lege, sub rezerva însuşirii propunerilor formulate.

Proiectul de lege supus dezbaterii are ca obiect de reglementare modificarea şi completarea Legii nr. 360/2002 privind Statutul poliţistului, intervenţiile legislative vizând aspecte legate de obţinerea gradelor profesionale ale poliţiştilor, elaborarea actelor administrative privind naşterea, modificarea, suspendarea şi încetarea raportului de serviciu al poliţistului, precum şi modalitatea de apreciere a activităţii profesionale şi conduita poliţistului.

Membrii Comisiei pentru apărare, ordine publică şi siguranţă naţională au dezbătut proiectul de lege în şedinţa din data de 6 octombrie 2009.

În urma dezbaterii, membrii comisiei au hotărât, în unanimitate, să supună plenului Camerei Deputaţilor, spre dezbatere şi adoptare, proiectul de Lege pentru modificarea şi completarea Legii nr. 360/2002 privind Statutul poliţistului, cu amendamentele admise, prevăzute în anexa la prezentul raport.

La lucrările comisiei, din totalul de 24 membri ai acesteia, au fost prezenţi în momentul votului 22 deputaţi.

La dezbaterea proiectului de lege a participat, în calitate de invitat, doamna Irina Alexe, secretar de stat în Ministerul Administraţiei şi Internelor.

Luni, 12 octombrie 2009, Plenul Camerei Deputaţilor a hotărât retrimiterea proiectului de lege la Comisie, pentru o nouă dezbatere şi întocmirea unui nou raport. 

În data de 03.02 2011, prin adresa cu nr. 808/DRP/2011, Guvernul României a transmis comisiei un nou Punct de vedere, în care menţionează că nu susţine adoptarea proiectului de lege.
Membrii Comisiei pentru apărare, ordine publică şi siguranţă naţională au reluat dezbaterea în şedinţa din data de              1 martie 2011. 

În urma noii dezbateri, membrii comisiei au hotărât, în unanimitate, menţinerea raportului iniţial, PL x 434, nr.32/450/2009, de adoptare a proiectului de lege, cu amendamentele admise prevăzute în anexa la prezentul raport înlocuitor.

La lucrările comisiei au participat, în calitate de invitaţi, domnul Alexandru Dumitrana, secretar general adjunct în M.A.I, domnul subcomisar de poliţie Valentin Minoiu, şef serviciu în cadrul în cadrul Direcţiei Management Resurse Umane din M.A.I. şi doamna Mihaela Călin, şef serviciu în cadrul Direcţiei Generale Juridice a M.A.I.
În data de 30 mai 2011 Plenul Camerei Deputaţilor a hotărât retrimiterea proiectului de lege la comisie pentru o noua dezbatere. Membrii Comisiei au reluat dezbaterea şi au decis, cu majoritate de voturi, (13 voturi pentru) să înainteze plenului Camerei Deputaţilor un nou raport înlocuitor pentru adoptarea proiectului de Lege pentru modificarea şi completarea Legii nr. 360/2002 privind Statutul poliţistului, cu amendamentele admise prevăzute în anexă.
La dezbateri a participat, în calitate de invitat, domnul Alexandru Dumitrana, secretar general al Ministerului Administraţiei şi Internelor.
Prezentul Raport înlocuitor II,  înlocuieşte Raportul înlocuitor nr. Pl x 434 din data de 1 martie 2011.
În raport de obiectul şi conţinutul său ce modifică o lege organică, proiectul de lege face parte din categoria legilor organice. 

            PREŞEDINTE,








        Costică  Canacheu

Întocmit: Consilier parlamentar George Cucu








                          Anexă la raportul înlocuitor PL x 434/2009
	Nr. crt.
	Textul legii în vigoare
	Text adoptat de Senat
	Text adoptat de Comisie

(Autorul amendamentelor)
	Motivaţie

	     1.
	Lege nr. 360 din 6 iunie 2002 privind Statutul poliţistului 
	Titlul legii:

Lege pentru modificarea şi completarea Legii nr.360/2002

 privind Statutul poliţistului


	   Titlul legii:

Lege pentru modificarea Legii nr.360/2002 privind Statutul poliţistului.
  
	Proiectul de lege nu completează, ci doar modifică.

	     2
	
	Art.I.-
Legea nr.360/2002 privind Statutul poliţistului, publicată în Monitorul Oficial al României, Partea I, nr.440 din 24 iunie 2002, cu modificările şi completările ulterioare, se modifică după cum urmează:
	        Text nemodificat
	

	     3.
	Art. 16

a) să aibă împlinit stagiul minim în gradul profesional deţinut sau să îl împlinească în cursul anului calendaristic respectiv, cu excepţia comisarilor-şefi de poliţie cu o vechime minimă de 2 ani în gradul profesional, care au îndeplinit cel puţin 5 ani funcţii cu gradul profesional de chestor de poliţie sau general de brigada sau superioare;
b)
să fi fost apreciat în ultimii doi ani ai stagiului minim în grad cu calificativul „excepţional” sau „foarte bun”, iar în ceilalţi ani ai stagiului , cel puţin cu calificativul „bun”. Anii în care poliţistului i s-au acordat calificative inferioare acestora nu intră în calculul stagiului minim  în grad.”
	1. La articolul 16, literele a) şi b) ale alineatului (1) vor avea următorul cuprins:



„a) să aibă împlinit stagiul minim în gradul profesional deţinut sau să îl împlinească în cursul anului calendaristic respectiv;
     b)
să fi fost apreciat pe întreaga perioadă a stagiului minim în grad cu calificativul de cel puţin «bine». Anii în care poliţistului i s-au acordat calificative inferioare acestuia sau nu a fost evaluat nu intră în calculul stagiului minim  în grad.”


	        Text nemodificat
	Pentru o mai bună gestionare a carierei pentru toate gradele şi funcţiile.

	
	Art. 22
  (7) Poliţiştii sunt eliberaţi în/din funcţii potrivit normelor de competenţă aprobate prin ordin al ministrului administraţiei şi internelor, în condiţiile legii. 

  (8) 8)
 În situaţii temeinic justificate, altele decât cele prevăzute la art.65, stabilite prin ordin al ministrului administraţiei şi internelor, poliţiştii pot fi puşi la dispoziţia unităţii pe o perioadă de cel mult şase luni, timp în care vor beneficia de drepturile băneşti avute, cu excepţia indemnizaţiei de comandă, după caz.
	2.
La articolul 22, alineatele (7) şi (8) vor avea următorul cuprins:



„(7)
Competenţele emiterii actelor administrative privind naşterea, modificarea, suspendarea şi încetarea raportului de serviciu al poliţistului se stabilesc prin ordin al ministrului administraţiei şi internelor, în condiţiile legii.

    (8)
 În situaţii temeinic justificate, altele decât cele prevăzute la art.65, menţionate în actele administrative emise în acest scop, poliţiştii pot fi puşi la dispoziţia unităţii pe o perioadă de cel mult 6 luni, timp în care vor beneficia de drepturile băneşti avute, cu excepţia indemnizaţiei de conducere, după caz.”
	2. La articolul 22, alineatele (7) şi (8)  se modifică şi vor avea următorul cuprins: 

   (7) nemodificat

   (8) În cazurile prevăzute la art. 69 alin. (1) lit. j), precum şi în situaţii temeinic justificate, menţionate în actele administrative emise în acest scop, poliţiştii pot fi puşi la dispoziţia unităţii pe o perioadă de cel mult 3 luni, timp în care vor beneficia de drepturile băneşti avute, cu excepţia indemnizaţiei de conducere, după caz. În cazuri excepţionale, cu aprobarea ministrului administraţiei şi internelor, acest termen poate fi prelungit cu încã cel mult 3 luni.
Autor: Comisia pentru apărare
	Reformulare necesară pentru claritatea şi rigoarea normativă a legii.

	     4.
	Art.26.-

Activitatea şi conduita poliţistului sunt evaluate o dată, pe an, iar concluziile se consemnează în evaluarea anuală de serviciu, cu acordarea uneia dintre următoarele calificative: <<excepţional>>, «foarte bun», «bun», «satisfăcător», «nesatisfăcător».


	3.
Articolul 26 va avea următorul cuprins:



„Art.26.-
(1)
Activitatea şi conduita poliţistului sunt evaluate o dată, pe an, iar concluziile se consemnează în evaluarea anuală de serviciu, cu acordarea uneia dintre următoarele calificative: «foarte bine», «bine», «satisfăcător», «nesatisfăcător».

   (2)
În cazul în care poliţistul nu a desfăşurat activitate pe durata întregului an, calificativul acordat ca urmare a evaluării întocmite pentru perioada sau perioadele lucrate constituie calificativ  anual  numai  dacă activitatea desfăşurată depăşeşte cumulat 6 luni.


   (3)
Metodologia privind evaluarea poliţistului se stabileşte prin  ordin al ministrului administraţiei şi internelor.”


	            Text nemodificat.
	

	    5.
	
	4.
La articolul 47, alineatele (3) şi (4) se abrogă.
	      Text nemodificat.
	

	6.
	Art. 71

        a) în ultimele 6 luni dinaintea adoptãrii mãsurilor prevãzute la art. 69 lit. j);
	
	5. Litera a) a alineatului (1)  al articolului 71 se modifică şi va avea următorul cuprins: 

    „a) în următoarele 6 luni după adoptarea  mãsurilor prevãzute la art. 69 alin. (1) lit. j)”
Autor : Comisia pentru apărare
	Măsurile de reconversie profesională trebuie adoptate după aplicarea prevederilor legale respective şi nu înainte.

	    6.
	
	5.
La articolul 78, alineatul (1) va avea următorul cuprins:



„Art.78.-
(1)
Procedura şi cazurile de modificare şi/sau suspendare a raporturilor de serviciu ale poliţistului se stabilesc prin ordin al ministrului administraţiei şi internelor.”


	Text nemodificat, devine pct.6
	

	     7.
	
	Art.II.-
Prezenta lege intră în vigoare în termen de 30 de zile de la publicarea în Monitorul Oficial al României, Partea I.
	Art.II.-
Prezenta lege intră în vigoare la 30 de zile de la publicarea în Monitorul Oficial al României, Partea I, cu excepţia prevederilor punctelor 4 şi 6 care intră în vigoare la data de 01.01.2012”
Autor: Comisia pentru apărare.
	Pentru precizia normativă.

